Source: http://www.neak.gov.hu/felso_menu/rolunk/kozerdeku_adatok/tevekenysegre_mukodesre_vonatkozo_adatok/a_hatosagi_ugyek_intezesenek_rendjevel_kapcsolatos/gyed/gyermekgondozasi_dij
Timestamp: 2017-04-30 07:06:16+00:00

Document:
Nemzeti Egészségbiztosítási Alapkezelő - Gyermekgondozási díj (gyed)
FőoldalFelső menüLakosságnakEllátás MagyarországonPénzbeli ellátásokGyermekvállalás támogatásaGyermekgondozási díj (GYED)
2017.01.01. A gyermekgondozási díj az egészségbiztosítás pénzbeli ellátásai keretében, a gyermekvállalás támogatására nyújtott pénzbeli ellátás. A gyermekgondozási díj
nem szociális juttatás, biztosítási jogviszony , illetve felsőoktatási intézmény nappali tagozatán folytatott hallgatói jogviszony
alapján megállapítható pénzbeli ellátás, amely nem azonos az alanyi jogon igénybe
gyermekgondozást segítő ellátással [korábban gyermekgondozási segély (gyes)] elnevezésű
ellátással. Tartalom:
Ki jogosult gyermekgondozási díjra? Biztosítási jogviszony alapján gyed-re jogosultság
Hallgatói jogviszony alapján gyed-re jogosultság (diplomás gyed)
Mennyi időre jár a gyermekgondozási díj? Mennyi a gyermekgondozási díj összege?
Biztosítási jogviszony alapján megállapítható gyed esetén
a gyermekgondozási díj alapjául szolgáló jövedelem meghatározása
Hallgatói jogviszony alapján megállapítható gyed esetén
Hogyan kell igényelni a gyermekgondozási díjat? Biztosítási jogviszony alapján megállapítható gyed esetén
Mit kell tenni a foglalkoztatónak az átvett kérelemmel?
Visszamenőlegesen is igényelhető-e a gyermekgondozási díj? Mennyi idő alatt bírálják el a gyed igényt? Szükséges-e választani az ellátások között?
Hogyan történik a gyermekgondozási díj megállapítása és folyósítása? Gyed megállapítása
Gyed folyósítása
A gyed-re jogosult halála esetén a fel nem vett ellátás folyósítása
Befolyásolja-e a gyed összegét, ha az adóhatóság felé bevallott jövedelemadatokban
utólag módosítás történik?
Mit lehet tenni, ha a gyermekgondozási díj iránti kérelem ügyében hozott döntéssel
nem értek egyet? Lehet-e a gyermekgondozási díj folyósítása mellett munkát végezni? Gyed továbbfolyósítása
Mit kell tenni, ha az adataimban változás következik be? Kaphatok-e gyermekgondozási díjat, ha a folyósításához szükséges biztosítási
idővel nem rendelkezem? Nyomtatványok Jogszabályok Ki jogosult a gyermekgondozási díjra?
I. Biztosítási jogviszony alapján gyed-re jogosultság Gyermekgondozási díjra jogosult a gyermeket saját háztartásában nevelő:
csecsemőgondozási díjra jogosult szülő, akinek a biztosítási jogviszonya a csecsemőgondozási
díjra való jogosultság időtartama alatt
szűnt meg feltéve, hogy a csecsemőgondozási díjra való jogosultsága a biztosítási
jogviszony fennállása alatt
keletkezett, és a gyermek születését megelőző két éven belül 365 napon át biztosított volt.
Gyed-re való
jogosultság egyidejűleg fennálló több biztosítási jogviszony fennállása esetén:
az igénylő egyidejűleg fennálló több biztosítási jogviszonnyal rendelkezik, a
gyermekgondozási díjra való jogosultságot mindegyik jogviszonyban külön-külön
kell elbírálni, és megvizsgálni, hogy az egyes jogviszonyaiban az igénylő
rendelkezik-e a gyermek születését megelőző két éven belül 365 nap
biztosításban töltött idővel. Az egyidejűleg fennálló biztosítási jogviszonyból
származó biztosítási időket nem lehet összeszámítani.
A gyermekgondozási díjra való jogosultság tekintetében szülőnek minősül: A vér szerinti és az örökbefogadó szülő, a szülővel együtt élő házastárs, és
a gyám, továbbá az a személy, aki a saját háztartásában élő gyermeket örökbe kívánja
fogadni és az erre irányuló eljárás már folyamatban van.
A gyermekgondozási díjra való jogosultság vizsgálata során a nevelt gyermekre
tekintettel nem tekinthető szülőnek a nevelőszülő és a helyettes szülő, azonban saját, vér szerinti vagy örökbefogadott gyermeke után jogosult lehet
az ellátásra.
Rendkívül fontos az a kedvező szabály, miszerint a gyermekgondozási díjra való
jogosultsághoz
szükséges előzetes 365 napi biztosítási időnek nem kell folyamatosnak lennie.
A jogosultsághoz szükséges előzetes 365 napi biztosítási időbe be kell számítani: a szociális biztonsági rendszerek koordinációjáról szóló közösségi rendeletekben
foglaltak alapján a Magyarországon szerzett biztosításban töltött időhöz hozzá
kell számítani a gyermek születését megelőző két éven belül EGT-tagállamban szerzett
és leigazolt biztosításban töltött időt is. a biztosítás megszűnését követő baleseti táppénz folyósításának idejét,
a közép- vagy felsőfokú oktatási intézmény nappali tagozatán egy évnél hosszabb
ideig folytatott tanulmányok idejéből 180 napot, rehabilitációs járadék és rehabilitációs ellátás folyósításának idejét.
szolgáltatási járulék fizetése biztosítási jogviszonyt (biztosításban töltött
időt) nem eredményez, ezért ezen járulék fizetésének időtartamát a
gyermekgondozási díjra való jogosultsághoz szükséges előzetes 365 napi időbe
nem lehet beszámítan
A jogosultsági feltételek fennállása esetén sem jár a szülőnek a gyermekgondozási
ha egyéb rendszeres pénzellátásban részesül (nem vonatkozik ez a kizáró ok arra, aki táppénzt, baleseti táppénzt, csecsemőgondozási
díjat, terhességi-gyermekágyi segélyt, gyermekgondozási díjat, gyermekgondozási
támogatást, álláskeresési járadékot vagy álláskeresési segélyt,
vállalkozói- vagy munkanélküli járadékot, álláskeresést ösztönző juttatást
kap, illetve ha a jogosult rendszeres pénzellátásban részesül, és a
csecsemőgondozási díjra vagy
gyermekgondozási díjra való jogosultság kezdő napján pénzbeli
egészségbiztosítási járulék fizetésére kötelezett).
ha a gyermeket napközbeni ellátást biztosító
intézményben (bölcsődében, mini bölcsődében, munkahelyi bölcsődében családi bölcsődében, napközbeni gyermekfelügyeletben) helyezték el,
kivéve ha a a jogosult keresőtevékenységet
folytat, továbbá ide nem értve a rehabilitációs, habilitációs
foglalkozást nyújtó intézményi elhelyezést,
ha a gyermeket ideiglenes hatállyal a jogosult
háztartásából elhelyezték, nevelésbe vették, továbbá 30 napot meghaladó
időtartamra bentlakásos szociális intézményben helyezték el,
a jogosult előzetes letartóztatásban van, vagy
szabadságvesztés, elzárás büntetését tölti,
Nem minősül
keresőtevékenységnek az ellátásra való jogosultság kezdőnapját megelőzően
végzett tevékenységből származó jövedelem – ideértve a szerzői jog védelme alatt
álló alkotásért járó díjazást és a személyi jövedelemadó mentes tiszteletdíjat
is –, ha az az ellátás folyósításának ideje alatt kerül kifizetésre.
II. Hallgatói jogviszony alapján gyed-re jogosultság (diplomás gyed) A felsőoktatási
intézmény nappali tagozatos hallgatói a 2013. december 31-ét követően született gyermekük után az úgynevezett „diplomás gyed”-re lehetnek jogosultak.
Diplomás gyed-re az a 2013. december 31-ét követően született gyermek édesanyja (szülő nő) jogosult, aki az alábbi 1.-6. pontokban felsorolt valamennyi feltételnek megfelel:
fent leírt általános szabályok szerint gyermekgondozási díjra nem jogosult,
(például, mert nem biztosított, vagy biztosított, de a biztosítási jogviszonya
alapján nem jogosult a gyermekgondozási díjra, mert a gyermek születését megelőző
2 éven
belül nem rendelkezik legalább 365 napi előzetes biztosítási idővel), 2.
a gyermeke születését megelőző két éven belül államilag
elismert felsőoktatási intézményben magyar nyelvű nappali képzésben legalább
két félév aktív hallgatói jogviszonnyal rendelkezik, azzal, hogy egy félévre
csak egy aktív hallgatói jogviszony vehető figyelembe. Két aktív félév
megállapításához a gyermek születését megelőző két éven belüli aktív félévekben
összesen 260 naptári napi hallgatói jogviszonnyal kell rendelkezni.
a gyermek a hallgatói jogviszony fennállása alatt vagy
a hallgatói jogviszony szünetelését, illetve megszűnését követő 1 éven belül
születik,
magyar állampolgár vagy másik EGT tagállam
állampolgára, és
a gyermek születésének időpontjában rendelkezik magyarországi
bejelentett lakóhellyel.
A vér szerinti apa diplomás gyed-re való jogosultsága (kizárólag a 2013. december
31-ét követően született gyermek után):
A diplomás gyed-re a fentiekben leírt feltételeknek (mind a hat feltételnek meg
kell felelnie a vér szerinti apának) megfelelő vér szerinti apa akkor jogosult,
ha a szülő nő meghal, vagy a szülő nő a 2.-6. pontokban foglalt feltételek valamelyikének
nem felel meg és az anya az általános szabályok szerint sem jogosult gyermekgondozási
díjra. Aktív félév, az a félév, amely alatt a nemzeti felsőoktatásról szóló 2011. évi
CCIV. törvény (továbbiakban: Nftv.) hatálya alá tartozó felsőoktatási intézménnyel
létesített hallgatói jogviszonya az Nftv. 45. §-a szerint nem szünetel.
A jogosultsági feltételek fennállása esetén sem jár a diplomás
gyed, ha az ellátásra jogosult a gyermek születését követő 169. napot megelőzően
bármilyen jogviszonyban
- ide nem értve a nevelőszülői foglalkoztatási jogviszonyban végzett tevékenységet
- keresőtevékenységet folytat. Nem minősül keresőtevékenységnek az ellátásra való
jogosultság kezdőnapját megelőzően végzett tevékenységből származó jövedelem -
ideértve a szerzői jog védelme alatt álló alkotásért járó díjazást és a személyi-jövedelemadó
mentes tiszteletdíjat is -, ha az az ellátás folyósításának ideje alatt kerül
kifizetésre. Mennyi időre jár a gyed?
1. Biztosítási jogviszony alapján (általános szabályok szerint) megállapított
gyermekgondozási díj időtartama: A gyermekgondozási díj legkorábban a csecsemőgondozási díj, illetőleg az annak
megfelelő időtartam (168 nap) lejártát követő naptól a gyermek 2. életévének betöltéséig jár. 2. Ikergyermekek után járó gyermekgondozási díj időtartama: Ikergyermekek esetén a gyed folyósításának időtartama a fentiek szerint megállapított időtartam lejártát
követően további egy évvel meghosszabbodik. 3. Hallgatói jogviszony alapján megállapított gyermekgondozási díj időtartama: Az úgynevezett „diplomás gyed” a gyermek születésének napjától a gyermek 1 éves koráig jár. 4. Ha gyermekgondozási díjra való jogosultság ideje alatt
a gyermek meghal: - Az elhalálozás időpontját követő hónap első napjától, vagy ha a halál időpontjától
számítva 15 napnál kevesebb van hátra az elhalálozást követő hónap első napjáig,
akkor az elhalálozást követő 16. naptól nem jár a gyermekgondozási díj.
- Ikergyermekek esetében,
ha valamelyik gyermek az 1. pontban meghatározott időtartamon belül elhalálozik
- azonos várandósságból egynél több testvér hiányában -, a gyermekgondozási díj
az általános szabályok szerint, az 1. pontban meghatározott időtartam végéig,
legfeljebb a gyermek 2. életévének betöltéséig jár.
ha valamelyik gyermek az 1. pontban meghatározott időtartamot követő 1 éven belül
meghal - azonos várandósságból született egynél több testvér hiányában -, az elhalálozás
időpontját követő hónap első napjától, vagy ha addig a halál időpontjától számítva
15 napnál kevesebb van hátra, akkor az elhalálozást követő 16. naptól nem jár
a gyermekgondozási díj.
Mennyi a gyermekgondozási díj összege? I. A biztosítási jogviszony alapján megállapított gyermekgondozási díj összege A gyermekgondozási díj összegének megállapítása során a gyermekgondozási díjra való jogosultság kezdő napján fennálló (illetve a csecsemőgondozási díj folyósításának
időtartama alatt megszűnt)
biztosítási jogviszonyban a személyi jövedelemadó-előleg megállapításához bevallott
jövedelmet kell figyelembe venni. A gyermekgondozási díj összegének
meghatározásához meg kell állapítani, hogy az igénylő a gyermekgondozási díjra
való jogosultság kezdő napján fennálló biztosítási jogviszonyában rendelkezik-e
a jogosultságot közvetlenül megelőző harmadik hónap utolsó napjától visszafelé
számítva 180 naptári napi jövedelemmel.
A gyermekgondozási díj összegének megállapításánál
jövedelemként kizárólag a jogosultság kezdő napján fennálló biztosítási
jogviszonyában elért, a személyi jövedelem-adóelőleg megállapításához, az
állami adóhatósághoz bevallott, pénzbeli egészségbiztosítási járulékalapot
képező jövedelmet lehet figyelembe venni. A táppénz, a csecsemőgondozási díj,
a gyermekgondozási díj, és a gyermekgondozást segítő ellátás (korábban gyermekgondozási
segély) összegéből pénzbeli egészségbiztosítási járulékot nem kell fizetni, így
ezen ellátások összegét a gyermekgondozási díj összegének megállapítása során
nem lehet figyelembe venni. I.1. A gyermekgondozási díj alapjául szolgáló jövedelem meghatározása
Amennyiben az igénylő, a gyermekgondozási díjra való jogosultság kezdő
napját közvetlenül megelőző harmadik hónap utolsó napjától visszafele számítva
rendelkezik 180 naptári napi jövedelemmel, akkor a gyermekgondozási díj
alapját ezen 180 napi jövedelem figyelembe vételével kell megállapítani, ha
a biztosítási idő folyamatos. A folyamatos biztosítási idő megszakítása
esetén, a megszakítást megelőző jövedelmet nem lehet figyelembe venni. A 180
napi jövedelem keresésekor legfeljebb az ellátásra való jogosultság kezdő
napját megelőző naptári év első napjáig lehet visszamenni.
2. Ha az igénylőnek az 1. pontban meghatározott
időtartamban nincs 180 naptári napi jövedelme, de ezen időtartam alatt a
jogosultságot közvetlenül megelőző harmadik hónap utolsó napjától visszafele
számítva rendelkezik legalább 120 naptári napi jövedelemmel, akkor a
gyermekgondozási díj alapját ezen 120 naptári napi tényleges jövedelem
figyelembevételével kell megállapítani. Ezt a szabályt akkor lehet alkalmazni, ha az
igénylőnek van az ellátásra
való jogosultságot közvetlenül megelőzően legalább 180 nap folyamatos –
Tbj. 5. § szerinti – biztosítási jogviszonya. 3. Amennyiben az 1. pontban meghatározott időtartam
alatt az igénylő sem 180 napi sem 120 napi figyelembe vehető jövedelemmel nem
rendelkezik, azonban van a jogosultság kezdő napját megelőzően 180 nap –
Tbj. 5. § szerinti – folyamatos biztosításban
töltött ideje, akkor a gyermekgondozási díj naptári napi alapját az
ellátásra való jogosultság kezdő napján fennálló biztosítási jogviszonyában
elért – legalább 30 napnyi - tényleges
jövedelem, ennek hiányában a szerződés szerinti jövedelem
figyelembevételével kell megállapítani. 4. Ha az igénylőnek az 1. 2. és 3. pontban leírtak
szerint nem lehet megállapítani az ellátás összegét, akkor a gyermekgondozási
díj naptári napi alapja a jogosultság
kezdő napján érvényes minimálbér kétszeresének harmincad része, kivéve, ha a gyermekgondozási díjra
való jogosultság kezdő napján fennálló biztosítási jogviszonyában elért –
legalább 30 naptári napi – tényleges
jövedelme, ennek hiányában szerződés szerinti jövedelme a minimálbér
kétszeresénél kevesebb. Ez esetben a tényleges, ennek hiányában a szerződés
szerinti jövedelem alapján kell a gyermekgondozási díj alapját megállapítani.
A 3. és 4. pontban hivatkozott, legalább 30 napnyi tényleges
jövedelmet is az ellátásra való jogosultság kezdő napját közvetlenül
megelőző harmadik hónap utolsó napjától az előző év első napjáig terjedő
időszakban lehet figyelembe venni.
5. Abban az esetben ha az igénylőnek gyermekgondozási
díj, vagy gyermekgondozást segítő ellátás/gyermekgondozási segély igénybevétele
alatt, vagy annak megszűnését
követő egy éven belül újabb gyermeke születik, akkor az újabb gyermek után járó,
1., 2., 3. vagy 4. pontban foglaltak szerint számított gyermekgondozási díj naptári napi alapját össze kell hasonlítani a
gyermek születését megelőzően utolsóként született gyermek jogán megállapított
csecsemőgondozási díj/terhességi-gyermekágyi segély naptári napi alapjával, és
minden esetben a kedvezőbb naptári napi alap figyelembevételével kell az újabb
gyermek jogán járó gyermekgondozási díjat folyósítani.
Ezen szabály
kizárólag akkor alkalmazható, ha az előző gyermek jogán megállapított csecsemőgondozási
díj/terhességi-gyermekágyi segély alapja a gyermekgondozási díjra való
jogosultság kezdő napján fennálló biztosítási jogviszonyban elért jövedelem alapján
A fennálló biztosítási jogviszony alatt a
csecsemőgondozási díj folyósításának időtartama
alatt megszűnt biztosítási jogviszonyt is érteni kell!
I.2. FONTOS,
hogy a 2015. január 1-jét megelőzően született gyermekekre tekintettel igényelt
gyed esetén, ha az
igénylő a gyed-re 2014. december 31-ét követően szerez jogosultságot, az
ellátás összegét a 2013. július 14-én hatályos és az ellátásra való jogosultság
kezdő napján hatályos jogszabályok szerint is ki kell számolni, és az igénylő
számára minden esetben a kedvezőbb összeget kell folyósítani. Mindez azt
jelenti, hogy a 2014. december 31. napját követően kezdődő gyed-re való
jogosultság esetében, ha az ellátást 2015. január 01-jét megelőzően született
gyermek után igénylik, akkor a megállapított ellátás összege nem lehet
alacsonyabb, mintha azt a 2013. július 14-én hatályos szabályok alapján
állapították volna meg. A 2013. július 14-én hatályos jogszabályok alapján a
gyermekgondozási díj alapjának megállapítása A 2013. július 14-én hatályos jogszabályi rendelkezések
alapján a gyermekgondozási díj összegének megállapítása során a megszűnt
biztosítási jogviszonyból származó, a figyelembe vehető időtartamra vonatkozó
pénzbeli egészségbiztosítási járulékalapot képező jövedelmet is be kell
igénylőnek a gyed-re való jogosultság kezdő napját megelőző naptári
évben van legalább 180 napi figyelembe vehető jövedelme, akkor az
ellátás naptári napi alapját ezen naptári évben elért járulékalapot
képező jövedelem naptári napi átlaga alapján kell megállapítani.
igénylőnek a gyed jogosultság kezdő napját közvetlenül megelőző évben
nincs 180 naptári napi jövedelme, akkor a gyed-re való jogosultság
kezdő napját megelőző naptól visszafelé – maximum a jogosultság
kezdő napját megelőző naptári év első napjáig – számított 180 napi
jövedelem átlaga alapulvételével kell a gyed összegét kiszámítani, ha
a biztosítási idő folyamatos.
igénylőnek a gyed jogosultság kezdő napját megelőző évben, illetve azt
közvetlenül megelőzően sincs 180 napi jövedelme, akkor a jogosultság kezdő
napján érvényes minimálbér lesz a gyed alapja, kivéve ha a szerződés
szerinti vagy a tényleges jövedelme a minimálbért nem éri el. Ez esetben a
gyed alapja a tényleges, ennek hiányában a szerződés szerinti jövedelem.
igénylőnek a gyed jogosultság kezdőnapját megelőző évben, illetve azt
közvetlenül megelőzően azért nincs 180 napi jövedelme, mert táppénzben,
terhességi-gyermekágyi segélyben, gyed-ben részesült, a gyed összegét
a korábban folyósított ellátás alapját képező összeg figyelembevételével
kell megállapítani, feltéve, hogy az kedvezőbb, mint a minimálbér.
A szerződés szerinti jövedelem meghatározása: a
betegszabadságra jogosultak esetén az ellátásra való jogosultság kezdő
napjának hónapjára számított távolléti díj, illetve az illetmény egy
hónapra járó része, egészségügyi
szabadságra jogosultak esetében az ellátásra való jogosultság kezdő
napjának hónapjára számított, egészségügyi szabadság időtartamára járó
egyéni és társas vállalkozók esetén az ellátásra való jogosultság kezdő napján
érvényes minimálbér másfélszerese, álláskeresési
támogatásban vagy vállalkozói járadékban részesülők esetén az ellátásra
való jogosultság kezdő napján érvényes minimálbér,
őstermelők esetén a jogosultság kezdő napján érvényes minimálbér
munkavégzésre irányuló egyéb jogviszony keretében foglalkoztatott esetében
a 30 napot meg nem haladó biztosítási jogviszony esetén a jogosultság
kezdő napján érvényes minimálbér, egyéb esetben a jogviszony alapjául szolgáló,
szerződésben meghatározott díj.
Ugyanazon igénylő részére ugyanazon gyermek jogán
benyújtott gyermekgondozási díj iránti kérelmét ismételten elbírálni nem lehet,
a gyermekgondozási díj a jogosultság fennállásának teljes időtartama alatt az
ellátás megállapításkor hatályos szabályok alapján meghatározott összegben jár,
a jogosultság fennállása alatt az ellátás összegét ismételten megállapítani nem
lehet. A folyamatos biztosítási idő megszakadása esetén, a
megszakítást megelőző jövedelmet nem lehet figyelembe venni a gyed összegének
megállapítása során. A biztosításban töltött idő akkor folyamatos, ha abban 30
napnál hosszabb megszakítás nincs. A 30 napi megszakítás időtartamába nem
számít be a táppénz, a baleseti táppénz, a terhességi-gyermekágyi segély/csecsemőgondozási
díj, a gyermekgondozási díj – kivéve a hallgatói jogviszony alapján járó
gyermekgondozási díj –, a gyermekgondozást segítő ellátás/gyermekgondozási segély
folyósításának az ideje.
A gyed a figyelembe vehető jövedelem naptári napi átlagának 70 százaléka azzal,
hogy a gyed maximálisan megállapítható összege havonta legfeljebb
a mindenkori minimálbér (2017. évben 127.500,-Ft) kétszeresének 70 százaléka lehet.
Ennek megfelelően a gyermekgondozási díj 2017. évi felső határa havi bruttó 178.500,- Ft.
A maximális összegben megállapított gyermekgondozási díjak összegét minden évben
január 15-éig az azt folyósító szerv – külön kérelem nélkül – felülvizsgálja,
és a január 1-jei időponttól a tárgyévre érvényes felső határ figyelembevételével
a módosított összeget folyósítja.
Ha a biztosított egyidejűleg fennálló több jogviszony alapján jogosult gyed-re,
a jogviszonyonként megállapított díjak összegét egybe kell számítani, az ellátás
összege egybeszámítás esetén sem haladhatja meg a mindenkori minimálbér kétszeresének
70 százalékát.
Amennyiben a szülő egyidejűleg több (különböző korú) gyermek után jogosult gyermekgondozási
díjra, akkor a gyermekgondozási díj maximális összege gyermekenként a mindenkori
minimálbér kétszeresének 70 százaléka.
II. A hallgatói jogviszony alapján megállapított gyermekgondozási díj összege
(diplomás gyed összege)
a felsőfokú alapképzésben, felsőfokú szakképzésben vagy felsőoktatási szakképzésben,
valamint a szakirányú továbbképzésben részt vevő hallgató esetén a jogosultság kezdő napján érvényes minimálbér (2017. évben: 127.500,-Ft) 70
%-a,
a mesterképzésben, egységes, osztatlan képzésben vagy doktori képzésben részt
vevő hallgató esetén a jogosultság kezdő napján érvényes garantált bérminimum (2017-ben: 161.000,-Ft) 70 %-a.
Ha a diplomás gyed-re jogosult személy a gyermek születésekor biztosított, és
Amennyiben az
igénylő, a gyermekgondozási díj jogosultság kezdő napját közvetlenül megelőző
harmadik hónap utolsó napjától visszafele számítva rendelkezik 180 naptári napi
jövedelemmel akkor a gyermekgondozási díj alapját, ezen 180 napi jövedelem
figyelembe vételével kell megállapítani, ha a biztosítási idő folyamatos. A
folyamatos biztosítási idő megszakítása esetén, a megszakítást megelőző
jövedelmet nem lehet figyelembe venni. A 180 napi jövedelem keresésekor
legfeljebb az ellátásra való jogosultság kezdő napját megelőző naptári év első
napjáig lehet visszamenni.
igénylőnek az 1. pontban meghatározott időtartamban nincs 180 naptári napi
jövedelme, de ezen időtartam alatt a jogosultságot közvetlenül megelőző
harmadik hónap utolsó napjától visszafele számítva rendelkezik legalább 120
naptári napi jövedelemmel, akkor a gyermekgondozási díj alapját ezen 120
naptári napi tényleges jövedelem figyelembevételével kell megállapítani. Ezt a szabályt akkor lehet alkalmazni, ha az
igénylőnek van az ellátásra való jogosultságot közvetlenül megelőzően legalább
180 nap folyamatos – Tbj. 5. § szerinti – biztosítási jogviszonya.
3. Ha a biztosítottnak a jogosultságot megelőző harmadik hónap utolsó napjától
visszafele számítva nincs legalább 120 naptári napi jövedelme, az ellátás naptári
napi alapja a jogosultság kezdő napján érvényes minimálbér kétszeresének harmincad
része alapján kell megállapítani, kivéve, ha a biztosított tényleges, ennek hiányában
a szerződés szerinti jövedelme a minimálbér kétszeresét nem éri el, ekkor a tényleges,
illetve a szerződés szerinti jövedelem alapulvételével kell a gyermekgondozási
összegét megállapítani. Az 1.-3. pontokban leírtak szerint megállapított gyermekgondozási díj összege
nem lehet kevesebb a minimálbér, illetve a garantált bérminimum alapján megállapított
összegnél, valamint nem lehet magasabb a minimálbér kétszeresének 70
százalékánál (havonta).
A diplomás gyed összegét minden év január 15-éig
hivatalból felül kell vizsgálni és a tárgyévre érvényes minimálbér, illetve
garantált bérminimum figyelembevételével január 1-jei időponttól újra meg kell
Adó- és járulékfizetési kötelezettség a gyermekgondozási díj után
A folyósító szerv köteles a gyermekgondozási díj összegéből - az ellátásra jogosult
adó- és járulékkedvezményről szóló nyilatkozatában foglaltak figyelembevételével
- a személyi jövedelemadó-előleget, a biztosítottat terhelő
nyugdíjjárulékot, magánnyugdíjpénztári tag esetén a magánnyugdíjpénztári tagdíjat
levonni.
A családi kedvezmény (adó- és járulékkedvezmény) érvényesítéséhez az „Adóelőleg-nyilatkozat 2017. évben a családi kedvezmény (és járulékkedvezmény)
érvényesítéséről” elnevezésű nyomtatványt kell kitölteni és a gyed-et folyósító szervhez benyújtani.
Az ellátást megállapító szerv kérelemre
tájékoztatást nyújt a gyermekgondozási díj összegének kiszámítása során figyelembe
vett adatokról.
Hogyan kell igényelni a gyermekgondozási díjat? I. Biztosítási jogviszony alapján igényelt gyermekgondozási díj iránti kérelem
benyújtása A gyermekgondozási díj iránti kérelmet írásban „Igénybejelentés gyermekgondozási díjra” GYED. 1. elnevezésű nyomtatványon két példányban a foglalkoztatónál kell benyújtani.
A gyermekgondozási díj iránti kérelem a csecsemőgondozási díj iránti kérelemmel
együtt is benyújtható a "Nyilatkozat csecsemőgondozási díj és gyermekgondozási
díj együttes igényléséhez" elnevezésű nyomtatványon. A gyermekgondozási díj iránti kérelmet abban az esetben is a foglalkoztatóhoz
kell benyújtani, ha a kérelmező a biztosítás megszűnését követően igényel gyermekgondozási
A biztosítás megszűnését követően benyújtott (ún. passzív) gyermekgondozási díj
iránti kérelemhez a korábban átvett „Igazolvány a biztosítási jogviszonyról és az egészségbiztosítási ellátásokról”
(KPE160/A) elnevezésű nyomtatványt (ún. Tb. kiskönyv) is mellékelni kell.
egyéni vállalkozó, az őstermelő, valamint az önfoglalkoztató a székhelye,
lakóhelye szerint illetékes fővárosi és megyei kormányhivatal egészségbiztosítási
pénztári feladatkörében eljáró megyeszékhely szerinti járási hivatalához,
illetve a főváros esetében a XIII. Kerületi Hivatalhoz (a továbbiakban:
járási hivatal) írásban nyújthatja be
a kérelmét, az "Igénybejelentés táppénz, csecsemőgondozási díj, gyermekgondozási díj, baleseti
táppénz igényléséhez" elnevezésű elektronikus nyomtatványon. A gyermekgondozási díj iránti kérelem benyújtásával együtt a következő igazolásokat
is be kell nyújtani, illetve be kell mutatni:
a gyermek születési anyakönyvi kivonatának másolatát, abban az esetben, ha a
gyermekgondozási díjat ugyanazon gyermekre vonatkozóan más személy igényli, mint
aki részére a csecsemőgondozási díjat/terhességi-gyermekágyi segélyt megállapították,
örökbefogadás esetén az örökbefogadásról szóló gyámhatósági határozatot, a gyermeket
örökbe fogadási szándékkal gondozó személy esetén az örökbe fogadási eljárás megindításáról
szóló igazolást,
családbafogadó gyám esetén gyámkirendelésről szóló határozatot,
magánnyugdíjpénztár tag esetén a záradékkal ellátott magánnyugdíjpénztári belépési
a biztosítás megszűnését követően benyújtott gyed kérelemhez a
korábban átvett „Igazolvány a biztosítási jogviszonyról és az egészségbiztosítási
ellátásokról” elnevezésű nyomtatványt (ún. Tb. kiskönyvet) is mellékelni kell,
aki 2015. január 01-jét megelőzően született gyermekére tekintettel igényel gyed-et,
annak a kérelméhez csatolni kell az ellátás igénylését megelőző év első napjától
az igénylés napjáig terjedő időtartam vonatkozásában, a korábbi foglalkoztatók
által kiállított "Jövedelemigazolás az egészségbiztosítási ellátás megállapításához"
elnevezésű nyomtatványt. (OEP-B/1., OEP-B/2.)
II. Hallgatói jogviszony alapján igényelt gyermekgondozási díj iránti kérelem
Az igénylő a hallgatói jogviszony alapján igényelt gyermekgondozási díj megállapítása
iránti kérelmét az egészségbiztosító által rendszeresített és az egészségbiztosító
honlapján közzétett „IGÉNYBEJELENTÉS Hallgatói jogviszony alapján igényelt gyermekgondozási díjra” elnevezésű nyomtatványon nyújthatja be.
A vér szerinti apa, valamint a szülés napján nem biztosított szülő nő a hallgatói jogviszony alapján igényelt gyermekgondozási díj megállapítása iránti
kérelmét a lakóhelye szerint illetékes járási hivatalhoz nyújthatja be. Ha a szülő nő a
gyermek születésének napján biztosított, akkor a hallgatói jogviszony alapján
igényelt gyermekgondozási
díj megállapítása iránti kérelmét a foglalkoztatójához kell benyújtani.
valamint, ha az igénylő az EGT tagállam állampolgára, akkor a magyarországi lakcíméről
kiadott hatósági igazolvány másolatát.
amennyiben a vér szerinti apa a szülő nő halála miatt igényli az ellátást, mellékelni
kell a halotti anyakönyvi kivonat másolatát.
A kifizetőhellyel nem rendelkező foglalkoztató, a gyermekgondozási díj iránti kérelem elbírálásához
„Foglalkoztatói igazolás” elnevezésű nyomtatványt állít ki, és azt a
biztosított által benyújtott igazolásokkal együtt, öt napon belül megküldi a székhelye
szerint illetékes járási hivatalhoz. A foglalkoztató a kérelem, illetve igazolások
átvételét, beérkezését
hitelt érdemlő módon köteles igazolni. A foglalkoztató a gyermekgondozási díj iránti kérelmet
kizárólag az egészségbiztosító honlapján közzétett számítógépes program segítségével töltheti ki és állíthatja elő
(Általános Nyomtatványkitöltő Program – ÁNYK). A kérelem kinyomtatva és aláírva
személyesen vagy postai úton nyújtható be, vagy regisztrációt követően elektronikus úton - ügyfélkapun keresztül
- küldhető meg a kormányhivatalhoz. Ahhoz,
hogy a foglalkoztató a gyermekgondozási díj iránti igényt ügyfélkapun
keresztül, elektronikus úton tudja benyújtani, szükséges, hogy a kormányhivatalnál
regisztráltassa magát.
Elektronikus kapcsolattartás estén a gyermekgondozási
díj igényérvényesítése során szükséges igazolásokat papíralapú digitalizált
dokumentumként kell csatolni az elektronikus űrlaphoz azzal, hogy a papíralapú
digitalizált dokumentumon, az elektronizált űrlapon, illetve a papíralapú
eredeti igazoláson lévő adatok egyezőségéért a foglalkoztató, ennek hiányában
az igénylő felel.
Felhívjuk a figyelmet, hogy az elektronikus
kapcsolattartás választása esetén sem lehet papíralapú digitalizált
dokumentumként az elektronikus űrlaphoz csatolni a „Jövedelemigazolás az egészségbiztosítási ellátás
megállapításához” és az "Igazolvány a biztosítási jogviszonyról és az
egészségbiztosítási ellátásokról" elnevezésű nyomtatványokat. Ha a foglalkoztató társadalombiztosítási kifizetőhely
Ha a foglalkoztatónál társadalombiztosítási kifizetőhely működik, a
foglalkoztató a gyermekgondozási díj iránti kérelem elbírálásához a biztosított
által benyújtott igazolásokat öt napon belül a társadalombiztosítási kifizetőhely
részére megküldi.
foglalkoztató a kérelem, illetve igazolások átvételét, beérkezését hitelt
érdemlő módon köteles igazolni.
Ha a biztosított egyidejűleg fennálló, több
biztosítással járó jogviszonyból igényel gyermekgondozási díjat, akkor a
gyermekgondozási díj iránti kérelem elbírálásához a
társadalombiztosítási kifizetőhelynek is „Foglalkoztatói igazolás” elnevezésű
nyomtatványt kell
kiállítania, melyet a biztosított által benyújtott igazolásokkal együtt 5 napon
belül a foglalkoztató székhelye szerint illetékes járási hivatalhoz kell továbbítania.
Visszamenőlegesen is igényelhető-e a gyed? A
gyermekgondozási díjat az igénybejelentés napjától visszamenőleg legfeljebb 6
hónapra lehet kérelmezni, azaz az ellátást legkorábban az igénybejelentés
napját megelőző 6. hónap első napjától lehet megállapítani, és folyósítani a
jogosultsági feltételek fennállása esetén.
ellátások közötti választás szabályairól részletesen itt olvashat.
Mennyi idő alatt bírálják el a gyed igényt? Az ügyintézési határidő a kérelemnek az eljárásra hatáskörrel és illetékességgel
rendelkező szervhez (járási hivatal, társadalombiztosítási kifizetőhely) történő
megérkezését követő
naptól számított 8 nap, feltéve hogy a gyermekgondozási díj iránti kérelem benyújtásakor
rendelkezésre álló adatok alapján az igény teljes mértékben teljesíthető, egyéb
esetben 21 nap. Felhívjuk a figyelmet, hogy a hiánypótlásra, illetve a tényállás tisztázásához
szükséges adatok közlésére irányuló felhívástól az annak teljesítéséig terjedő
idő nem számít be az ügyintézési határidőbe.
Az igénybejelentés napja
Az igénybejelentés napja az a nap, amikor a kérelmet benyújtották, illetve átvették.
Ha a kérelmet posta útján terjesztették elő, az igénybejelentés napjának a kérelem
postára adásának igazolt napját kell tekinteni.
Ha a gyed iránti kérelem a szülési szabadság, vagy az annak megfelelő időtartam
lejártát megelőzően kerül benyújtásra, a kérelem elbírálására nyitva álló határidő
a szülési szabadság, illetve az annak megfelelő időtartam lejártát követően kezdődik.
Hogyan történik a gyermekgondozási díj megállapítása és folyósítása?
Biztosítási jogviszony alapján megállapított gyermekgondozási díj esetében:
A gyermekgondozási díj iránti kérelmet:
[a Magyar Államkincstár Területi Igazgatóságához tartozó munkáltatói kör esetén
a Magyar Államkincstár,] bírálja el, és a jogosultság fennállása esetén folyósítja
az ellátást, egyéb esetben a foglalkoztató (egyéni vállalkozó, mezőgazdasági őstermelő) székhelye
szerint illetékes járási hivatal bírálja el, és a jogosultság fennállása esetén
az illetékes
fővárosi és megyei kormányhivatal folyósítja az ellátást.
Aki egyidejűleg fennálló, több biztosítással járó
jogviszonyból igényel gyed-et, a kérelmet a járási hivatal bírálja el és folyósítja
az ellátást, abban az esetben is,
ha a foglalkoztatók valamelyikénél társadalombiztosítási kifizetőhely működik.
A hallgatói jogviszony alapján megállapított gyermekgondozási díj esetében: A gyermekgondozási díj iránti kérelmet: ha a szülő nő biztosított, és a foglalkoztatója társadalombiztosítási kifizetőhely,
akkor a kifizetőhely
ha a szülő nő biztosított, és a foglalkoztatója nem kifizetőhely, akkor a foglalkoztató
székhelye szerint illetékes járási hivatal
ha a szülő nő nem biztosított, akkor a lakóhelye szerint illetékes járási hivatal
ha a vér szerinti apa igényli az ellátást – függetlenül attól, hogy biztosított-e
vagy sem – a lakóhelye szerint illetékes járási hivatal
A bedolgozó részére gyermekgondozási díjat nem lehet folyósítani addig, amíg
a feldolgozásra átvett anyagot vissza nem adta. A gyed megállapításakor a társadalombiztosítási kifizetőhely, illetve a kormányhivatal
határozat formájában értesíti az igénylőt, hogy
mely időtartamra, és mekkora naptári napi összegben jogosult gyed-re.
Az ellátás megállapítása, folyósítása Amennyiben a gyermekgondozási díjra való jogosultság
megállapításra kerül, azonban az ellátás összege 21 napon belül azért nem
határozható meg, mert a biztosított jövedelméről a személyi jövedelemadó-előleg
megállapításához bevallás nem került benyújtásra, az igénylő részére a rendelkezésre
álló adatok alapján kell a gyermekgondozási díjat (határozattal) megállapítani.
igénylő jövedelméről a bevallás pótlólag benyújtásra kerül, az arra jogosult
szerv a gyermekgondozási díj megállapításáról korábban hozott döntését
(határozatát) módosítja vagy visszavonja, és a bevallott adatok alapján
állapítja meg a gyermekgondozási díjat.
Ha az igénylő
a gyermekgondozási díj iránti kérelmét visszavonja, a folyósított összeget
felróhatóságra való tekintet nélkül, a visszafizetésre kötelező határozat
jogerőre emelkedésétől számított harminc napon belül köteles visszafizetni.
ellátást folyósító szerv megállapítja, hogy az igénylő gyermekgondozási díjra
jogosult, az igénylő köteles a folyósított összeget felróhatóságra való
tekintet nélkül, a visszafizetésre kötelező határozat jogerőre emelkedésétől
számított harminc napon belül visszafizetni.
ellátást folyósító szerv megállapítja, hogy az igénylő részére a
gyermekgondozási díj a korábban megállapított összegnél alacsonyabb összegben
jár és az a megállapított ellátás összegébe nem számítható be, az igénylő
köteles a különbözetet felróhatóságra való tekintet nélkül, a visszafizetésre
kötelező határozat jogerőre emelkedésétől számított harminc napon belül
visszafizetni. A gyermekgondozási díj folyósítása
A gyermekgondozási díjat havonta egyszer, utólag kell folyósítani, a tárgyhónapot követő hó 10. napjáig, de legkésőbb a bérfizetési napon.
Lehetőség van írásban a gyed folyósításának szüneteltetését is kérni, ebben az esetében az ellátást folyósító szervnek a szüneteltetésről nem kell
határozatot hozni,
a szünetelést követően a korábban megállapított összegben, és a korábban meghatározott
időpontig lehet tovább folyósítani az ellátást.
Az esedékessé vált és fel nem vett gyed-et az esedékességtől számított egy éven
belül lehet felvenni.
A határidő lejártát követően kifizetett ellátások esetén a késedelembe esett
egészségbiztosító, vagy társadalombiztosítási
kifizetőhely kamatot köteles fizetni a gyedre jogosult részére (nem kell megfizetni
a kamatot a folyósított előleg összege után, illetve ha a kamat összege nem haladja
meg az 1.000,- Ft-ot). A késedelemre fizetett kamat mértéke minden naptári nap
után a felszámítás időpontjában érvényes jegybanki alapkamat kétszeresének 365-öd
része. A gyed-re jogosult halála esetén a fel nem vett ellátás folyósítása A jogosult halála esetén a fel nem vett ellátást a vele közös háztartásban együtt
élt házastársa, gyermeke, unokája, szülője, nagyszülője vagy a testvére kérheti,
az erre szolgáló „Nyilatkozat a kérelmező halála miatt fel nem vett ellátásról” elnevezésű nyomtatvány kitöltésével. A kérelmet a jogosult halála napjától egy
évig lehet benyújtani. A fenti felsorolás a jogosultak egymás utáni sorrendjét is jelenti. Ha azonban
elhunytnak nincs olyan rokona, aki ebben a felsorolásban szerepel, akkor az örökös
veheti fel az ellátást a hagyatéki végzés jogerőre emelkedése napjától számított
egy éven belül. Befolyásolja-e a gyed összegét, ha az adóhatóság felé bevallott jövedelemadatokban
Ha az ellátás összegének megállapításakor figyelembe
vett időszakra vonatkozóan – a
jogosultság kezdő napjától számított egy éven belül – az állami adóhatóságnál
módosításra kerülnek a jövedelemadatok, akkor ezen módosított jövedelemadatok
alapján a gyed összegét újra el kell bírálni. Az ismételt elbírálás során az
ellátást folyósító szerv a korábbi döntését – legfeljebb az ellátásra való
jogosultság lejártát követő naptól számított 18 hónapon belül – módosíthatja,
vagy visszavonhatja.
Amennyiben megállapításra kerül, hogy az igénylő azért
vett fel jogalap nélkül gyermekgondozási díjat, mert a korábban bevallott
jövedelemadatai az állami adóhatóságnál módosításra kerültek, felróhatóságra
való tekintet nélkül köteles az igénylő a joglap nélkül felvett ellátást visszafizetni.
nem értek egyet? Amennyiben nem ért egyet a kérelme elbírálásával (pl.
a megállapított összeggel, a jogosultság időtartamával), akkor a gyermekgondozási
díj ügyében hozott döntés ellen, a határozat kézhezvételét követő 15 napon
belül lehetősége van fellebbezést benyújtani a döntést hozó szervhez (járási hivatal,
társadalombiztosítási kifizetőhely). A jogorvoslati lehetőségekről bővebben itt olvashat.
Lehet-e a gyermekgondozási díj folyósítása mellett munkát végezni?
A szülő 2016. január 1-jétől a gyermekgondozási díj folyósítása mellett korlátlan
időtartamban végezhet munkát. 2016. január 1-jétől az úgynevezett diplomás gyed folyósítása mellett, az ellátás
folyósításának 169. napjától lehet korlátlan időtartamban keresőtevékenységet
folytatni. Ha a szülő szeretne visszamenni dolgozni, vagy akár más
foglalkoztatónál dolgozni a gyermekgondozási díj folyósítása mellett, akkor a
állását nem kell bejelenteni a gyermekgondozási díjat folyósító szervnek, csak
a munkáltatót kell tájékoztatni, hogy a munkavégzés mellett gyermekgondozási díjban
részesül. A gyed folyósításban a munkába állás nem okoz változást. Gyermekgondozási díj továbbfolyósítása 1. Szüneteltetést
követő továbbfolyósítás
A gyermekgondozási
díjra jogosult az ellátás szüneteltetése után írásban – a jogosultság még
hátralévő időtartamára – kérheti az ellátás továbbfolyósítását. Ezen kérelmet
a „Kérelem
gyermekgondozási díj továbbfolyósítására” elnevezésű nyomtatványon
A gyermekgondozási díjat a jogosultsági időből még hátralevő időtartamra, a korábban
megállapított összegben lehet továbbfolyósítani. A továbbfolyósítás iránti kérelmet ahhoz a folyósító szervhez kell benyújtani,
ahol – a folyósítás szünetelését megelőzően – legutoljára folyósították a gyed-et, azaz vagy a kormányhivatalhoz, vagy a foglalkoztatónál
működő társadalombiztosítási
kifizetőhelyhez.
2. Foglalkoztató-váltás,
illetve biztosítási jogviszony megszűnését követő továbbfolyósítás
Ha a gyermekgondozási
díjra jogosult biztosítási jogviszonya megszűnik, az ellátást az a szerv
folyósítja tovább, amely az ellátást megállapította. Amennyiben a
gyermekgondozási díjra jogosult az ellátás folyósításának időtartama alatt
foglalkoztatót vált, és
foglalkoztatója társadalombiztosítási kifizetőhely, azonban az új
foglalkoztatója nem kifizetőhely, akkor az új foglalkoztató székhelye
szerint illetékes kormányhivatal,
foglalkoztatója nem kifizetőhely, azonban az új foglalkoztatója kifizetőhelyet
működik, a kifizetőhely ·
foglalkoztató és az új foglalkoztató is kifizetőhely, akkor az új
foglalkoztató kifizetőhelye fogja tovább
folyósítani a gyermekgondozási díjat. Amennyiben a szülőnek rendelkezésére áll, a kérelemhez csatolni kell: a gyermekgondozási díj megállapításáról szóló határozat másolatát.
a gyermekgondozási segély folyósításának megszüntetéséről szóló határozat másolatát.
A gyermekgondozási díjban részesülő személy köteles 15 napon belül minden olyan
adatot vagy
tényt bejelenteni az ellátást folyósító szervnek, amely
az ellátásra való jogosultságát vagy ellátása folyósítását érinti. A bejelentési
elmulasztása esetén 10.000,- Ft-tól 100.000,- Ft-ig terjedő összegű – az elkövetett
mulasztással arányos – mulasztási bírságot szabhat ki az egészségbiztosító. Amennyiben az ellátásra jogosult körülményeiben olyan változás következik be,
amely alapján már nem járna az ellátás, azt 8 napon belül kell bejelenteni az
ellátást folyósító szervnek.
Ha a biztosított részére az ellátást a kormányhivatal folyósítja és a biztosítási
jogviszony az ellátás folyósításának időtartama alatt
megszűnik, a foglalkoztató köteles haladéktalanul értesíteni az ellátást folyósító
kormányhivatalt
a biztosítási jogviszony megszűnésének időpontjáról.
Kaphatok-e gyermekgondozási díjat, ha a folyósításához szükséges biztosítási
idővel nem rendelkezem?
Abban az esetben, ha a biztosított szülő nem rendelkezik a gyed folyósításához
szükséges biztosítási idővel, a társadalmi szolidaritás elve alapján a kormányhivatalnak
lehetősége van arra, hogy meghatározott jogszabályi és költségvetési keretek között
méltányosságot gyakorolva, az általános szabályoktól eltérően megállapítsa a gyed-re
való jogosultságot annak is, aki arra nem lenne jogosult. A kormányhivatal
e jogköre arra az esetre vonatkozik, ha a biztosítottnak minősülő szülő gyed ellátásra
való jogosultsághoz szükséges előzetes 365 napi biztosítási idővel nem rendelkezik. Hallgatói jogviszony alapján igényelt gyermekgondozási díj (diplomás gyed) vonatkozásában
méltányosság gyakorlására nincs lehetőség. A méltányosságból engedélyezhető gyermekgondozási díj szabályairól itt olvashat.
Igénybejelentés gyermekgondozási díjra (GYED 1. r. sz.)
Nyilatkozat csecsemőgondozási díj és gyermekgondozási díj együttes igényléséhez Igazolvány a biztosítási jogviszonyról és az egészségbiztosítási ellátásokról
(KPE160/A)
Adóelőleg-nyilatkozat 2017. évben a családi kedvezmény (és járulékkedvezmény)
érvényesítéséről Igazolás adókedvezményhez (EAT.1, EAT.2, EAT.3, EAT.4, EAT.5 )
Kérelem a gyermekgondozási díj továbbfolyósítására
Hozzájáruló nyilatkozat az ellátásból történő levonáshoz Jogszabályok:
1997. évi LXXXIII. törvény a kötelező egészségbiztosítás ellátásairól; érintett szakaszok: 2. § (2), 5/A. §, 5/B. § ab) h), i), p), 5/C. §, 6. § (1),
39. §,
39/A. §, 39/B. §, 42/A. §, 42/B. §, 42/C. §, 42/D. §, 42/E. §, 48/A. §, 50. §,
61. §, 62. §, 63. §, 69. §, 80. §, 82. § (7), 82/E. §, 82/F. §,82/I. § 217/1997. (XII 1.) kormányrendelet a kötelező egészségbiztosítás ellátásairól
szóló 1997. évi LXXXIII. törvény végrehajtásáról; érintett szakaszok: 1. §, 26. §, 26/A. §, 26/B. §, 26/C. §, 26/D. §, 31/A. §,
31/D. §, 31/E. §, 37. §, 37/A. §, 38. §, 38/B. §, 39. §, 39/A. §, 41/A. §, 42.
§ (2), 42/A.
§, 48.§, 49. § (6), 49/B. §
1997. évi LXXX. törvény a társadalombiztosítás ellátásaira és a magánnyugdíjra
jogosultakról, valamint e szolgáltatások fedezetéről; fontosabb, vonatkozó szakaszok: 2. § (3), 4. §, 5. §, 6. §, 7. §, 8. §, 9. §,
10. §, 11. §, 14. § (1), (2), 16. § (1); 19. §, 24/A. §, 26. § (1), (5), 27. §,
29. §, 30/A. §
1998. évi LXXXIV. törvény a családok támogatásáról; érintett szakaszok: 20. § – 20/A. §
2012. évi I. törvény a munka törvénykönyvéről; érintett szakasz: 127-130. § 2011. évi CXCIX. törvény a közszolgálati tisztviselőkről; érintett szakasz: 111-112. §
430/2016. (XII. 15.) Korm. rendelet a kötelező legkisebb munkabér (minimálbér)
és a garantált bérminimum megállapításáról; érintett szakasz: 2. § (1) a), (2) a) 2009. évi XXIX. törvény a bejegyzett élettársi kapcsolatról, az ezzel összefüggő,
valamint az élettársi viszony igazolásának megkönnyítéséhez szükséges egyes törvények
módosításáról; érintett szakasz: 3. § (1) b)
66/2015. (III. 30.) Korm rendelet a fővárosi és megyei kormányhivatalokról, valamint
(fővárosi kerületi hivatalokról);
386/2016.
(XII. 2.) Korm. rendelet az egészségbiztosítási szervekről; érintett szakasz:
4. §, 5. §, 7. § (3), (5) 1952. évi III. törvény a polgári perrendtartásról; érintett szakaszok: 324. §, 325. §, 327-341. §

References: § 217
 §
1997
 §
1998
 §
2012
 § 2011
 §
430